นางสาวปภัสสรา มหานาม, นางสาวสุพิชชา โพธ์ศรี 2562.

**โปรแกรมวางแผนการเรียนสำหรับนิสิต.**

ปริญญานิพนธ์วิศวกรรมศาสตร์บัณฑิต (วิศวกรรมคอมพิวเตอร์)

ภาควิชาวิศวกรรมไฟฟ้าและคอมพิวเตอร์ คณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร

**ที่ปรึกษาปริญญานิพนธ์ :** ดร.ชัยวัฒน์ ศิระวัฒนานนท์

**บทคัดย่อ**

ปริญญานิพนธ์เรื่องโปรแกรมวางแผนการเรียนสำหรับนิสิตนี้จัดอยู่ในรายวิชาโครงงานวิศวกรรมคอมพิวเตอร์ โดยมีวัตถุประสงค์เพื่อพัฒนาระบบสำหรับอำนวยความสะดวกในการวางแผนการเรียนสำหรับนิสิต เครื่องมือที่ใช้พัฒนาคือ Python และ Django Framework จัดทำออกมาในรูปแบบของ Web Application โดยในส่วนของโปรแกรมต่าง ๆ และการคำนวณจะใช้ภาษา Python ในการพัฒนาโดยอาศัยไลบรารี่ต่าง ๆ เข้ามาช่วย ส่วนของเว็บไซต์ โดยฝั่ง Front-End ใช้ HTML JavaScript และ Bootstrap Framework ในส่วนของ Back-End ใช้ Python ในส่วนของการจัดเก็บข้อมูลใช้ระบบฐานข้อมูลของ phpMyAdmin โดยโปรแกรมวางแผนการเรียนสำหรับนิสิต จะใช้ข้อมูลหน่วยกิต รายวิชาและรายละเอียดต่าง ๆ ของหลักสูตรวิศวกรรมศาสตร์บัณฑิต สาขาวิชาวิศวกรรมคอมพิวเตอร์ มหาวิทยาลัยเกษตรศาสตร์ วิทยาเขตเฉลิมพระเกียรติจังหวัดสกลนคร หลักสูตรปี 2560 มาเป็นข้อมูลหลัก โดยโปรแกรมวางแผนการเรียนสำหรับนิสิตนี้ นิสิตสามารถออกแบบแผนการเรียนของตนเอง สามารถแก้ไขและบันทึกแผนการเรียนของตนได้คำนวณหน่วยกิต คงเหลือ และเกรดเฉลี่ยที่คาดว่าจะได้รับโดยใช้ข้อมูลจากประวัติผลการเรียนที่นิสิตเป็นผู้กรอกข้อมูลเอง มีการแสดงแผนการเรียนตามหลักสูตร รายวิชาทั้งหมด และวิชาตัวต่อก่อนหลัง